钦定古今图书集成/明伦汇编/氏族典/第181卷 > 《廖用贤尚友录》 > 连重遇
## 钦定古今图书集成/明伦汇编/氏族典/第181卷 > 《廖用贤尚友录》 > 连重遇

按《十国春秋》，闽连重遇，光山人。初，惠宗以太祖元从
为拱宸、控鹤二都，命朱文进为拱宸都将，重遇为控
鹤都将，号“亲兵。”及康宗立，更募勇士为“宸卫都”以自
卫，其赐予视二都为独厚。文进、重遇遂纵火焚南宫，
康宗斩关出，宿于野次。重遇迎景宗为君，而康宗遂
不免。重遇既负罪，日夜惧国人见讨，益与文进亲密。
居无何，景宗以语诮重遇，遂被弑。重遇乃掖文进升
殿，称“闽主”，重遇总六军，礼部尚书、判三司。晋开运元
年，林仁翰杀重遇，传首建州。